Dubravka Zima

Odjel za kroatologiju, Hrvatski studiji

dzima@hrstud.hr

Natuknice za prijedlog za projektno istraživanje:

Povijest i kulturologija djetinjstva i mladosti

* studiji djetinjstva (childhood studies) su atraktivno područje humanističkog (povijest, književnost, kulturologija, povijest umjetnosti, filozofija, kulturna antropologija i etnologija itd.) i društvenog (sociologija, psihologija, pedagogija) istraživanja na kojem se preklapaju različite discipline i metodologije, a u hrvatskom je znanstvenom prostoru podzastupljeno – ne postoji istraživanje povijesti djetinjstva, kao ni kulturologije djetinjstva i mladosti, a niti specifična svijest o potrebi proučavanja djetinjstva i mladosti izvan razvojne psihologije i pedagogije
* u Hrvatskoj ne postoji znanstveni centar niti referentni prostor za proučavanje djetinjstva, kao ni znanstveno koordiniran rad na konzervaciji povijesti/ kulturne povijesti djetinjstva i mladosti, bilo u praktičnome (materijalni ostaci), bilo u diskurzivnome (referentni centar za literaturu) smislu
* područje je interdisciplinarno i multidisciplinarno, a doseg i rezultati znanstvenoga istraživanja čine se multifunkcionalnima
* na hrvatskome nije objavljena nijedna važna studija o povijesti ili kulturologiji djetinjstva i mladosti, osim ponekih pojedinačnih radova iz područja povijesti, muzikologije, dječje književnosti i etnologije[[1]](#footnote-1), iz kojih se može vidjeti da je područje istraživanja produktivno, no nestrukturirano i relativno slabo referentno u kontekstu humanističkoga i društvenoga istraživanja

## u pripremi je prva faza istraživanja koja bi se odnosila na povijest dječje kulture u razdoblju od 1945. do 1990. u Hrvatskoj i Jugoslaviji, pripremam projektni prijedlog za Natječaj za sufinanciranje hrvatsko-srpskih znanstveno-istraživačkih projekata u 2016. i 2017. godini (rok: 20. srpnja 2015.), <http://public.mzos.hr/Default.aspx?art=13752&sec=1933>

## u daljnjoj razradi moj se znanstveni interes najviše odnosi na povijest dječje kulture u 19. i 20. stoljeću, kao i na mogućnost da se u projektnome radu osigura institucionalna podrška za uspostavu posebnoga polja proučavanja

1. Djelomičan popis relevantnih tekstova na hrvatskome o povijesti i kulturologiji djetinjstva dostupan je u knjizi Jelene Marković Pričanja o djetinjstvu: život priča u svakodnevnoj komunikaciji. Institut za etnologiju i folkloristiku, Zagreb, 2012. [↑](#footnote-ref-1)